**รัฐบาลไทยร่วมมือกับ OIC เพื่อการพัฒนา**

ต่อจากนี้ไป ขอเชิญรับฟังไทยคู่ฟ้าครับ

ในโอกาสที่เลขาธิการองค์การความร่วมมืออิสลามหรือ OIC เดินทางเยือนไทย ได้แสดงความชื่นชมบทบาทของรัฐบาลที่มีความพยายามและความจริงใจในการแก้ไขปัญหาความไม่สงบในจังหวัดชายแดนภาคใต้ โดย รัฐบาลไทยเน้นพัฒนาพื้นที่ให้เกิดความเจริญทางด้านเศรษฐกิจ สังคม การศึกษา และความปลอดภัย เพื่อยกระดับความเป็นอยู่ของคนในพื้นที่ รวมทั้งใช้กระบวนการพูดคุยเพื่อสันติสุขจังหวัดชายแดนภาคใต้ที่เน้นความต่อเนื่อง การสร้างความเชื่อมั่นและความชอบธรรมตามกฎหมาย โดยแบ่งเป็น 3 ระยะ คือ การสร้างความไว้วางใจ การบรรลุข้อตกลงแนวปฏิบัติสองฝ่ายเพื่อลดการเผชิญหน้าและยุติการใช้ความรุนแรง และการบรรลุฉันทามติของทางออกจากความขัดแย้งด้วยสันติวิธีและจัดทำ Road Map นำไปสู่การยุติปัญหา นอกจากนี้ รัฐบาลไทยและ OIC ตกลงที่จะขยายความร่วมมือระหว่างกัน ซึ่งจะครอบคลุมการพัฒนาด้านสาธารณสุข การเกษตร และความมั่นคงทางอาหาร โดยไทยพร้อมสนับสนุนอุตสาหกรรมฮาลาลในประเทศมุสลิม เพื่อให้เกิดความร่วมมือที่ดี สร้างความไว้เนื้อเชื่อใจ และความเป็นหุ้นส่วนการพัฒนาระหว่างประเทศตามนโยบายรัฐบาล

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี